ai4bharat/Pralekha huggingface dataset:
وزارت دفاع
بھارتیہ فوج نے سرحدی علاقوں میں مہماتی سیاحت کی حوصلہ افزائی پر زور دیا
بھارت کے شمال –مشرقی خطے میں سیاحت،خصوصی طورپر مہماتی سیاحت ،ایک ایسا شعبہ ہے جو بہت ضروری مقامی روزگار پیدا کر سکتا ہے اور سیاحت سے جڑی اقتصادی سرگرمیوں کے ایک ایکو- سسٹم کے ذریعہ سے مقامی معیشت کو سہارا دے سکتا ہے۔ایک طرف جہاں ا س سلسلے میں ہر ریاست کی الگ الگ ریاستی حکومتوں کے ذریعہ کئی پہل کی گئی ہیں،وہیں حال ہی میں بھارتیہ فوج کے ذریعہ سکم سے لےکر اروناچل پردیش کے سب سے مشرقی سرے تک سبھی سرحدی علاقوں کے زیادہ تر علاقوں میں مہماتی سرگرمیوں کی ایک چین سے ایک پختہ ،متوازن اور مربوط کوشش کی گئی۔
بھارتیہ فوج اور شمالی سرحدوں پر اس کے فارمیشنز کا ان کے بنیادی کردار کے علاوہ قوم کی تعمیر کی پہل میں ایک شاندار ریکارڈ رہا ہے۔ اس سال حقیقی کنٹرول لائنکے ساتھ ٹرانس –تھیئٹر مہماتی سرگرمیاں ایک ایسی پہل تھیں جن میں پرجوش شہری کمیونٹی اور مقامی ہنر کی بہت فعال حصہ داری کے ساتھ کوہ پیمامہم جوئی،وائٹ واٹر رافٹنگ ،ماؤنٹین بائکنگ اور ٹریکنگ جیسی مہماتی سرگرمیاں منعقد کی گئیں۔اس کا سب سے بہترین پہلو سکم اور اروناچل پردیش میں مہماتی سیاحت کو فعالیت کے ساتھ فروغ دینے میں انوکھا شہری-فوجی تعاون تھا ،جو اب تک زیادہ معروف نہیں تھا۔
مہمات کی یہ تقریباً تین مہینے کی لمبی چین اگست کے آخری ہفتے میں شروع ہوئی اور اس میں چھ کوہ پیما مہم ،700 کلومیٹر سےزیادہ کے سات ٹریک،چھ وادیوں میں بغیر سڑک والے راستوں پر ہزار کلومیٹر سے زیادہ چھ سائکلنگ مہم اور تین ندیوں کے ساتھ 132کلومیٹر کی دوری طے کرنے والے تین وائٹ واٹر رافٹنگ منصوبے شامل تھے۔ان علاقوں کے ناقابل رسائی ہونے کی وجہ سے ،ایل اے سی کے ساتھ ان میں سے زیادہ تر راستوں کو کبھی بھی شہریوں کے ذریعہ تلاش نہیں کیا گیا ہے۔
اس پہل کے دوران ایل اے سی کے ساتھ 11مقامات سے رابطہ کیا گیا تھا،جس میں تاریخ میں تیسری بار بھارت نیپال اور تبت کے ٹرانجنکشن پر واقع ماؤنٹ جونسونگ کی چوٹی سب سے اہم ہے۔
اس مہم نے مہماتی سیاحت حلقے میں ایک گونج پیدا کی ہے کہ شمال-مشرقی مہماتی سیاحت کی صلاحیت کے بارے میں بیداری بڑھائی ہے۔اس پروگرام نے غیر فوجی اور فوجی تال میل کی اہمیت کو ظاہر کرتے ہوئے ان خوبصورت سرحدی علاقوں کے دلکش قدیم مناظر، نباتات،حیوانات،ثقافت اور روایات کو اجاگر کرنے میں بھی مدد کی اور ا س سے ان مقامات پر سیاحت کو فروغ ملے گا۔مقامی نوجوانوں کو شامل کرنے اور یہاں حاصل تجربات سے انہیں اس علاقے میں کاروباری بننے کےلئے حوصلہ افزائی کرنے کے مواقع ہیں ،جس سے اس طرح کی سیاحت اسٹارٹ اپ کےلئے ایک مقامی ایکو سسٹم بنانے کی امید پیدا ہوئی ہے۔ ایک دیگر اہم مقصد خواتین کو شامل کرنا تھا۔ خواتین کی طاقت کی حوصلہ افزائی کےلئے،تقریباً 15خواتین اراکین نے ان سرگرمیوں میں حصہ لیا ۔
ریاستی حکومتوں اور بھارتیہ فوج کی فعال حصہ داری اور تعاون اور اس پہل میں ظاہر کی گئی شمولیت ،جس میں مرد اور خواتین دونوں نے ااور مقامی صلاحیتوں کے ساتھ ساتھ مختلف مقامات کے پرجوش لوگوں نے ایک اہم واقعہ میں حصہ لیا ،جو شمال –مشرقی خطے کے بدلتے وقت اور روشن مستقبل کا اشارہ ہے۔
وزارت خزانہ
مالی سال  2022-23 کے لیے مجموعی براہ راست ٹیکس وصولیوں میں 25.90 فیصد اضافہ ہوا
مالی سال 2022-23 کے لیے خالص براہ راست ٹیکس وصولیوں میں 19.81 فیصد سے زیادہ اضافہ ہوا
مالی سال 2022-23 کے لیے ایڈوانس ٹیکس کی وصولیاں 17.12.2022 تک 5,21,302 کروڑ روپے جو کہ 12.83 فیصد کی ترقی کو ظاہر کرتا ہے
رواں مالی سال کے دوران 227896روپے کی رقم مجموعی ری فنڈ کے طور پر جاری کی گئی
17.12.2022 تک کے مالی سال 2022-23 کے براہ راست ٹیکس کی وصولیوں کے اعداد و شمار ظاہر کرتے ہیں کہ خالص وصولی 11,35,754 کروڑ روپے ہے،جوکہ پچھلے مالی سال یعنی مالی سال 2021-22 کی اسی مدت میں 9,47,959 کروڑ روپئے تھی ۔اس سے 19.81 فیصد کے اضافے کی نمائندگی سامنے آتی ہے۔
خالص راست ٹیکس کی وصولی جو کہ 17 دسمبر 2022 تک 11,35,754 کروڑ روپئے ریکارڈ کی گئی ہے اسمیں 6,06,679 کروڑ روپئے  کا کارپوریشن ٹیکس  شامل ہے ۔اورذاتی انکم ٹیکس جس میں تمسکات کے لین دین کا ٹیکس  شامل ہے ، 5,26,477 کروڑ روپئے  ریکارڈ کیا گیا۔
مالی سال 2022-23 کے لیے براہ راست ٹیکسوں کی مجموعی وصولی  13,63,649 کروڑ روپے ہے ، جوکہ پچھلے مالی سال کی اسی مدت میں 10,83,150 کروڑ روپئے ریکارڈکی گئی تھی ، اس طرح مالی سال 2021-22 میں کی جانے والی وصولیوں کے مقابلے میں 25.90 فیصدکا اضافہ درج کیا گیا۔
مجموعی وصولی 13,63,649 کروڑ روپے میں کارپوریشن ٹیکس  شامل ہے، جو کہ 7,25,036 کروڑ روپے ہے اور پرسنل انکم ٹیکس  بشمول سیکیورٹیز ٹرانزیکشن ٹیکس  6,35,920 کروڑروپئے ہے۔ مائنر ہیڈ وائز کلیکشن میں 5,21,302 کروڑ روپے کا ایڈوانس ٹیکس، بنیادی سطح پر منع کئے گئے ٹیکس کی رقم 6,44,761 کروڑ روپے ،خود جائزہ ٹیکس کی رقم 1,40,105 کروڑ روپئے، مستقبل جائزہ ٹیکس 46,244 کروڑ روپئے اور دیگر معمولی مدوں کے تحت وصول کئے جانے وا لے ٹیکس کی رقم 11,237 کروڑ روپئے شامل ہے ۔
مالی سال 2022-23کی پہلی، دوسری اور تیسری سہ ماہی کے لیے مجموعی ایڈوانس ٹیکس کی وصولی 17.12.2022 تک 5,21,302 کروڑ روپے ہے ۔جبکہ گزشتہ مالی سال یعنی 2021-22 کی اسی مدت کے لیے ایڈوانس ٹیکس وصولیاں 4,62,038 کروڑ روپے ریکارڈ کی گئی تھیں،اس طرح 12.83 فیصد کی ترقی ظاہر ہوتی ہے۔ 17.12.2022 تک ریکارڈ کی جانے والی ایڈوانس ٹیکس وصولی کی رقم جوکہ 5,21,302 کروڑ روپے ہے، اس میں کارپوریشن ٹیکس  کی رقم 3,97,364 کروڑ روپئے اور پرسنل انکم ٹیکس  کی رقم 1,23,936 کروڑ روپئے شامل ہے ۔
رواں مالی سال کے دوران داخل کردہ انکم ٹیکس گوشواروں کی پروسیسنگ کی رفتار میں غیر معمولی اضافہ ہوا ہے، تقریباً 96.5% درست طور پر تصدیق شدہ انکم ٹیکس گوشواروں پر 17.12.2022 تک کارروائی ہو چکی ہے۔ اس کے نتیجے میں رواں مالی سال میں جاری کردہ رقم کی واپسی کی تعداد میں تقریباً 109 فیصد اضافے کے ساتھ رقم کی واپسی کا تیزی سے اجراء ہوا ہے۔ مالی سال 2022-23 میں 17.12.2022 تک رقم کی واپسی 2,27,896 کروڑ روپئےجاری کیے گئے ہیں، جب کہ پچھلے مالی سال 2021-22 میں اسی مدت کے دوران 1,35,191 کروڑ روپے کے ریفنڈز جاری کیے گئے تھے، جو 68.57 فیصد سے زیادہ کا اضافہ دکھاتے ہیں۔
سماجی انصاف اور تفویض اختیارات کی وزارت
جناب تھاورچندگہلوت نے نئی دہلی کے دوارکا میں سماجی تحفظ کے قومی ادارے کی نئی عمارت کا افتتاح کیا
نئی دہلی ،14 اگست : سماجی انصاف اورتفویض اختیارات کے مرکزی وزیرجناب تھاورچندگہلوت نے آج نئی دہلی میں دوارکا کے سیکٹر-10میں سماجی تحفظ کے قومی ادارے کی نئی عمارت کا افتتاح کیا ۔ اپنے اس ابتدائی خطبے میں جناب گہلوت نے کہاکہ سماجی تحفظ کے شعبے میں یہ ادارہ ایک مثالی تربیتی اورتحقیقی ادارہ ہوگا ۔ جس میں انسداد منشیات ، بزرگ شہریوں اور تیسری صنف کے لوگوں کی بہبود ،بھیک ما نگنے کا سلسلہ ختم کرنے اور سماجی تحفظ کے دیگرامور پرتوجہ دی جائے گی ۔ یہ ادارہ حکومت ہند کو سماجی تحفظ کے پروگراموں سے متعلق باخبرکرتاہے ۔ یہ ادارہ منشیات کی طلب میں تخفیف کے علاوہ بزرگ شہریوں کے تعلق سے قومی عملی منصوبے کے تحت مختلف پروگراموں پرعمل آوری کو یقینی بنانے کے علاوہ میدان عمل میں تربیت اورتحقیق کا بھی نظم کرتاہے ۔
یہ ادارہ جن اہم شعبوں کا احاطہ کرتاہے ان میں منشیات کے عادی لوگوں کو بچانا ، ضعیفوں کی دیکھ بھال اور بھیک مانگنے کے سلسلے کو روکنے اور تیسری صنف کی بہبود سمیت سماجی تحفظ کے دیگرامور شامل ہیں ۔ یہ ادارہ متعلقہ شعبوں کے اعداد وشمار جمع کرنے اوران کا تجزیہ کرنے کے علاوہ سماجی تحفظ کے امور سے متعلق تحقیق کا نظم کرتاہے ۔ اپنے پروجیکٹ مانیٹرنگ یونٹ  ،کے ذریعہ یہ ادارہ سماجی انصاف کو اور تفویض اختیارات کی وزارت کی اسکیموں اور پروگراموں کی نگرانی کا بھی ذمہ دارہے ۔ سماجی تحفظ کا یہ قومی ادارہ جن پروگراموں کے تعلق سے لوگوں کو حساس بناتاہے ان میں انسداد منشیات ، بھیک مانگنے کا سلسلہ ختم کرنا ، بزرگوں کی دیکھ بھال ، تیسری صنف کی بہبود شامل ہیں ۔ اسی کے ساتھ یہ ادارہ مرکزی اورریاستی حکومتوں کے متعلقہ محکموں میں کام کرنے والوں ، مختلف قسم کی خدمات فراہم کرنے والوں ، دیکھ بھال کرنے والوں ، سوشل ورک کے اسکولوں کے مدرسین اور پیشہ ورلوگوں کے علاوہ متعلقہ تعلیمی اداروں کو تربیت فراہم کرتاہے ۔
سماجی تحفظ کا یہ قومی ادارہ تین درجاتی ہے جن کے نام نیشنل سینٹرفارڈرگ ابیوز پریوینشن ، اولڈ ایج کیئرڈویژن اور سوشل ڈیفنس ہیں ۔ این سی ڈی اے پی تمام ریاستوں میں منشیات کی مانگ کم کرنے کے قومی عملی منصوبے کی سرگرمیوں کو عمل میں لاتاہے ۔ اولڈ ایج کئرڈویژن ضعیفوں کی دیکھ ریکھ اور بہبود کے لئے پیشہ ور کیڈرتیارکرنے کی خاطر کئی پروگرام اور سرٹیفیکٹ کورس چلاتاہے ۔ سوشل ڈیفنس ڈویژن سماجی تحفظ کے امورپر سرکاری ، غیرسرکاری اورپنچایتی عہدیداروں اور پولیس سے تعلق رکھنے والوں کی تربیت کا نظم کرتاہے ۔
وزیراعظم کا دفتر
بساوا جینتی کے موقع اپنے ویڈیو پیغام میں وزیراعظم نے بھگوان بسویشور کو خراج عقیدت پیش کیا
نئی دہلی، 26اپریل2020،وزیراعظم جناب نریندر مودی نے اپنے ایک ویڈیو پیغام میں آج بھگوان بسویشور کی پیدائش کے سالگرہ کے موقع پر اپنا خراج عقیدت پیش کیا اور عوام الناس کو مبارکباد بھی دی۔
بساوا جینتی ایک سالانہ تقریب ہے، جسے 12ویں صدی کے فلسفی اور سماجی مصلح وِشو گرو بسویشور کی پیدائش کے احترام میں منایا جاتا ہے۔
عالمی بساوا جینتی 2020 ، آج ڈیجیٹلی منائی جا رہی ہے۔ بھارت اور بیرون ملک میں قیام پذیر اُن کے پیروکاروں کو مربوط کر رہی ہے۔
اپنے پیغام میں وزیراعظم نے بھگوان بسویشور سے اُن کے کرم کی خواستگاری کی ہے اور کہا ہے کہ ملک کو وہ قوت حاصل ہو سکے کہ وبائی مرض کورونا کو شکست دے سکے۔
وزیراعظم نے اس بات کا بھی ذکر کیا ہے کہ اِس سے قبل متعدد مواقع پر انہیں بھگوان بسویشور کی تعلیمات سے استفادہ کرنے کا موقع حاصل ہوا ہے۔ خواہ وہ اُن کے کلمات کا 23ہندوستانی زبانوں میں ترجمہ ہو یا بسویشور کے مجسمے کی لندن میں رونمائی ہو۔ بھگوان بسویشور کو ایک عظیم مصلح اور عظیم منتظم قرار دیتے ہوئے وزیراعظم نے کہا ہے کہ بھگوان بسویشور نے صرف اصلاح کی تعلیم نہیں دی یعنی جو اصلاح وہ افراد اور معاشرے میں کرنا چاہتے تھے، اُسے انہوں نے خود اختیار کیا اور اپنی زندگی میں انہیں عملی جامہ پہنا کر دکھایا۔
وزیراعظم نے کہا کہ بھگوان بسویشور کی تعلیمات روحانی علم کا منبع ہیں، ساتھ ہی ساتھ ہماری زندگی کے لئے رہنمائی کا فریضہ بھی ادا کرتی ہیں۔ ان کی تعلیمات ہمیں ایک بہتر انسان بننے کا راستہ دکھاتی ہیں اور معاشرے کو لچکدار، رحمدلی پر مبنی اور انسانی بناتی ہیں۔ انہوں نے ہمارے معاشرے کی رہنمائی کی اور سماجی اور صنفی انصاف اور مساوات کی بات صدیوں پہلے کی تھی۔
وزیراعظم نے کہا ہے کہ بھگوان بسویشور نے ایک ایسی جمہوریت کی بنیاد رکھی تھی، جس میں معاشرے کے آخری سِرے پر کھڑے انسان کی فکر اور تردد کو ترجیح اور تحفظ فراہم ہو۔ بسونا نے انسانی زندگی کے ہر پہلو کا احاطہ کیا تھا اور اسے بہتر بنانے کے لئے اپنی جانب سے تجاویز بھی پیش کی تھیں۔
وزیراعظم نے اِس موقع پر بسونا کے کلمات کے ڈیجیٹائزیشن کے وسیع کام کی بھی ستائش کی، جس کی تجویز وزیراعظم کی جانب سے 2017 میں رکھی گئی تھی۔
بسونا سمیتی کی جانب سے آج کی اِس تقریب کو ڈیجیٹل طریقے سے پوری دنیا بھر میں منعقد کرنے کے عمل کی تعریف کرتے ہوئےو زیراعظم نے کہا کہ اِس عمل نے لاک ڈاؤن کے اصولوں پر عمل کرتے ہوئے ایک تقریب کے اہتمام کی مثال بھی پیش کی ہے۔
۔۔۔۔۔۔۔۔۔۔۔
U-2064
(
سٹرک ٹرانسپورٹ اور شاہراہوں کی وزارت
کووڈ کے باوجود این ایچ اے آئی نے پچھلے مالی سال کی اسی مدت کے مقابلے مالی سال 21-2020 کی پہلی شش ماہی کے دوران 60 فیصد زیادہ لمبائی کے پروجیکٹوں کو منظوردی
سڑک ٹرانسپورٹ اور شاہراہوں کی وزارت کے تحت قومی شاہراہوں کے بھارتی اتھارٹی، این ایچ اے آئی نے رواں مالی سال کے دوران مجموعی طورپر 1330کلو میٹر طویل پروجیکٹوں کو منظوری دی ہے۔اتھارٹی نے اطلاع دی ہے کہ رواں مالی سال کی پہلی شش ماہی کے دوران اب تک مالی سال 20-2019 کے دوران 828 کلو میٹر سے 1.6 گنا زیادہ اور مالی سال 19-2018 میں 373 کلو میٹر سے 3.5 گنا زیادہ طویل سڑکوں کی تعمیر کی منظوری دی ہے۔منظور شدہ پروجیکٹوں کے لئے این ایچ اے آئی نے زمین کو تحویل میں لینے، افرادیت کو منتقل کرنے کے کام کا تقریباً 80 سے 90 فیصد کام پہلے ہی مکمل کرلیا ہے اور جنگلات اور ماحولیات کی اتھارٹیوں سے ضروری منظوری بھی حاصل کرلی ہے۔
این ایچ اے آئی کے بیان کے مطابق اپریل سے ستمبر 2020ء کے دوران اس نے40 پروجیکٹوں کو منظوری دی ہے، جس میں 1330 کلو میٹر طویل سڑکوں کا احاطہ کیا جائے گا۔ان 40 پروجیکٹوں کی لاگت 47289کروڑ روپے ہیں، جس میں سول کام ، زمین کی خریداری اور تعمیر سے پہلے سے دیگر سرگرمیاں شامل ہیں۔ این ایچ اے آئی نے رواں مالی سال کے دوران 4500کلو میٹر طویل سڑکوں کی تعمیر کا ہدف مقرر کیا ہے اور امید ہے کہ وہ اس ہدف سے آگے بڑھ جائے گی۔
این ایچ اے آئی کاروبار میں آسانی میں اضافہ کرنے اور تمام فریقوں کے ساتھ کام کے تعلقات کو بہتر بنانے میں سہولت پیدا کرنے کے لئے عہد بستہ ہے۔حال ہی میں این ایچ اے آئی نے قومی شاہراہوں کو بہتر بنانے کے لئے مختلف صنعتی اداروں کے ذریعے کی گئی سفارشات کو نافذ کرنے پر رضامند ہوگئی ہے۔این ایچ اے آئی سڑک سیکٹر میں بولی لگانے والوں کے اعتماد کو مستحکم کرنے کے لئے وقتاً فوقتاً مختلف اقدامات کرتی رہی ہے۔
مارچ 2020ء میں این ایچ اے آئی نے آن لائن ادائیگی کے ذریعے 10ہزار کروڑ روپے تقسیم کئے ہیں اور اس بات کو یقینی بنایا ہے کہ لاک ڈاؤن کے دوران دفتر بند رہنے کی وجہ سے کوئی ادائیگی التوا میں نہ رہے۔ رواں مالی سال کی پہلی سہ ماہی میں این ایچ اے آئی نے خوانچہ فروشوں کو 15 ہزار کروڑ سے زیادہ روپے تقسیم کئے ہیں۔ٹھیکے داروں کے لئے نقد رقم کی دستیابی کو یقینی بنانے کی خاطر ماہانہ ادائیگی جیسے اقدامات کئے ہیں۔ اس طرح کی اصلاحا ت کے نتیجے میں نہ صرف سڑک سیکٹر کے فروغ پر اثر پڑے گا ، بلکہ قومی تعمیر اور بھارتی معیشت کے فروغ میں بھی اہم رول ادا کرے گا۔
صحت اور خاندانی بہبود کی وزارت
بھارت نے ایک ہی دن میں کووڈ-19 کے 20 لاکھ سے زیادہ ٹیکے لگائے
جن لوگوں کے ٹیکے لگائے جاچکے ہیں ان کی تعداد ڈھائی کروڑ کے قریب پہنچ رہی ہے،یہ دنیا میں ٹیکے لگانے کی سب سے تیز کارروائی ہے
دنیا کی سب سے بڑی ٹیکہ کاری کی کارروائی سائنسی،شہادت پر مبنی اور چھوٹی سے چھوٹی جزئیات کا خیال رکھنے والی حکمت عملی کا نتیجہ ہے تاکہ سب کے لیے آسان اور محفوظ ٹیکہ کاری کو یقینی بنایا جاسکے
نئی دہلی ،9مارچ ،2021، وزیر اعظم کے پرنسپل سکریٹری ڈاکٹر پی کے مسرا نے آج ویڈیو کانفرنس کے ذریعے اعلیٰ سطح کی ایک جائزہ میٹنگ کی صدارت کی، جس کا مقصد تمام ریاستوں اور مرکز کے زیر انتظام علاقوں میں کووڈ-19 کی ٹیکہ کاری کی پیش رفت اور اس کی صورتحال کا جائزہ لینا تھا۔ میٹنگ میں چیف سکریٹری صاحبان اور وہ افسران شامل ہوئے جو ریاستوں / مرکز کے زیر انتظام علاقوں میں ٹیکہ کا ری کی کوششوں میں شامل ہیں نیز وزارتوں / صحت کے محکمے، فارما سوئیٹیکلز، بایوٹیکنالوجی، ہیلتھ ریسرچ کے سکریٹریوں، ممبر ، نیتی آیوگ اور سی ای او  بھی اس میٹنگ میں شامل ہوئے۔
ہیلتھ سکریٹری نے میٹنگ کو اکیلے ایک دن میں 20 لاکھ سے زیادہ ٹیکے لگانے میں کامیابی حاصل کرنے کے بارے میں مطلع کیا۔ ملک میں 2.5 کروڑ ٹیکے لگائے جاچکے ہیں اور یہ پوری دنیا میں ٹیکہ کاری کا سب سے تیز رفتاری سے چلایا جانے والا عمل ہے۔
وزیر اعظم کے پرنسپل سکریٹری نے مرکز اور تمام ریاستوں کے تمام متعلقہ افسران کی ، ان کے رول کے لیے تعریف کی، جنھوں نے دنیا کی سب سے بڑی ٹیکہ کاری مہم کو اب تک کامیاب کیا ہے۔ انھوں نے اس رفتار کو مسلسل بنیاد پر جاری رکھنے کی ضرورت کو اجاگر کیا۔
کابینہ سکریٹری جناب راجیو گوابا نے ریاستوں کومشورہ دیا کہ وہ ٹیکہ کاری کی رفتار میں اضافہ کریں تاکہ زیادہ سے زیادہ مجاز لوگوں کا کم سے کم وقت میں احاطہ کیا جاسکے خاص طور پر یہ دیکھتے ہوئے کہ ہمیں بہت بڑی آبادی کو ٹیکہ لگانا ہے۔ ریاستوں کو مشورہ دیا گیا کہ وہ اگلے تین مہینے کے لیے اس مقصد کو حاصل کرنے کے لیے ایک مفصل نقشہ راہ مرتب کریں۔
چیف سکریٹری صاحبان / ریاستوں اور مرکز کے زیر انتظام علاقوں کے سینئر اہلکاروں نے اپنے اپنے علاقوں میں ٹیکہ کاری کی پیشرفت کے بارے میں بتایا اور قیمتی تجویزیں پیش کیں۔
یہ بات دوہرائی گئی کہ کسی بھی ریاست اور مرکز کے زیر انتظام علاقے میں ٹیکوں کی کوئی کمی نہیں ہے۔ تمام ریاستوں کو مشورہ دیا گیا کہ وہ پرائیویٹ سہولتوں کوبھی سرگرم بنائیں اور پرائیویٹ سہولت کاروں کے لیے 15 سے 28 دن کے لیے ٹیکوں کا کافی اسٹاک فراہم کریں۔
ریاستوں اور مرکز کے زیر انتظام علاقوں پر خاص طور پر زور دیا گیا کہ وہ پرائیویٹ سیکٹر کو زیادہ سے زیادہ ٹیکے لگانے میں مدد کریں اور مرکز کی طرف سے جاری کردہ رہنما خطوط سے فائدہ اٹھائیں۔ وزیر اعظم کے پرنسپل سکریٹری نے تمام سینئر افسران سے یہ کہتے ہوئے اپنی بات کو مکمل کیا کہ وہ تمام لوگوں کے لیے تیز رفتاری کے ساتھ، لیکن مسلسل بنیاد پر آسانی سے اور محفوظ طریقے پر ٹیکے لگانے کو یقینی بنانے کے لیے سائنسی، شواہد پر مبنی چھوٹی سے چھوٹی جزئیات کا خیال رکھنے والی اور علاقے وار حکمت عملی پر کام کریں۔
عملے، عوامی شکایات اور پنشن کی وزارت
एसीसी मंजूरी
मंत्रिमंडल की नियुक्ति समिति  ने निम्नलिखित की मंजूरी दी हैः
- एसीसी ने श्री राजीव जैन का कार्यकाल 30.06.2019 को समाप्त होने पर उनके स्थान पर श्री अरविन्द कुमार, आईपीएस  विशेष निदेशक, गुप्तचर ब्यूरो की गुप्तचर ब्यूरो के निदेशक के रूप में नियुक्ति को मंजूरी दी है। उनकी नियुक्ति पदभार संभालने की तारीख से अथवा अगले आदेश की तारीख से दो वर्ष के लिए होगी।
- एसीसी ने श्री ए.के. धस्माना का कार्यकाल 29.06.2019 को समाप्त होने पर उनके स्थान पर मंत्रिमंडल सचिवालय में विशेष सचिव श्री सामंत कुमार गोयल, आईपीएस  की रिसर्च एंड अनैलिसिस विंग  के सचिव के रूप में नियुक्ति को मंजूरी दी हे। उनकी नियुक्ति पदभार संभालने की तारीख से अथवा अगले आदेश की तारीख से दो वर्ष के लिए होगी।
- एसीसी ने इन्हीं नियमों और शर्तों पर नीति आयोग के सीईओ श्री अमिताभ कांत का कार्यकाल 30.06.2019 से दो वर्ष के लिए यानी 30.06.2021 तक बढ़ाने की मंजूरी दे दी है।
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 139کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 20.13 کروڑ سے زیادہ بچی ہوئی بغیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,39,06,60,790
|
|
بچی ہوئی خوراکیں
|
|
20,13,38,526
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 139 کروڑ سے زیادہ  ویکسین کی خوراکیں دستیاب کرائی جاچکی ہیں ۔
مزید برآں 20.13 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
ارضیاتی سائنس کی وزارت
لو چلنے کے کوئی آثار نہیں
نئی دہلی،14 مئی -2021/
بھارت کے محکمہ موسمیات کے موسم سے متعلق پیش گوئی کے قومی مرکز کے مطابق اگلے چوبیس گھنٹے کے لئے ٹمریچر کی موجودہ صورتحال اور وارننگ 
13مئی2021 کو لو اور زیادہ سے زیادہ درجہ حرارت کا مشاہدہ کیا گیا۔
- لو کا مشاہدہ کیا گیا ۔صفر
- زیادہ سے زیادہ درجہ حرارت:
ودربھ میں بہت سے مقامات پر تلنگانہ میں کئی مقامات پر مغربی مدھیہ پردیش میں کچھ مقامات پر اور راجستھان، گجرات، مشرقی مدھیہ پردیش اور مدھیہ مہاراشٹر میں دور دراز علاقوں میں 13 مئی 2021 کو 40 ڈگری سے زیادہ درجہ حرارت درج کیاگیا۔
- 13 مئی 2021 کو زیادہ سے زیادہ درجہ حرارت:
انڈمان ونکوبار جزائر میں کچھ مقامات پر، سوراشٹر اور کچھ ،کونکن اور گوا، تملناڈو، پڈوچیری اور کرائگل کے دوردراز علاقوں میں زیادہ سے زیادہ درجہ حرارت 1.6 ڈگری سیلس سے 3.0 ڈگری سیلس رہا۔
ہماچل پردیش، اتراکھنڈ، پنجاب، ہریانہ، چنڈی گڑھ اوردہلی، اترپردیش اور جھاڑ کھنڈ کے زیادہ جگہوں پر درجہ حرارت معمول 15.1 ڈگری سیلس کم رہا۔ بہار اور شمالی اڈیشہ میں کئی جگہ پر مغربی بنگال میں دریائے گنگا کے آس پاس کے علاقوں میں اور جموں وکشمیر اور لداخ، گلگستان اور بلتسان، مظفر آباد، شمالی مدھیہ پردیش کے اکادکا جگہوں پر راجستھان اور چھتیس گڑھ کئی جگہوں پر معمول سے 3.1 ڈگری سے 5.0 ڈگری سلیس کم رہا۔ مغربی بنگال کے ہمالیائی علاقے سکم اور رائل سیما کے کچھ علاقوں پر ارونا چل پردیش، میگھالیہ، ناگا لینڈ، منی پور، میزورم، تریپورہ ، مدھیہ پردیش کے وسطی علاقوں نیز اڈیشہ، جنوبی مدھیہ پردیش اور کرناٹک کے اندرونی علاقوں میں بھی مذکورہ درجہ حرارت درج کیاگیا۔کیرل اور ماہہ کے زیادہ تر علاقوں مدھیہ پردیش کے کئی علاقوں اور ساحلی آندھرا پردیش،ینم کے کچھ علاقوں گجرات خطے اور جنوب مغربی مدھیہ پردیش کے اکا دکا علاقوں میں درجہ حرارت معمول سے 1.6 ڈگری سے 3.0 ڈگری سلیس کم درج کیاگیا۔ جبکہ ملک کے باقی حصوں میں درجہ حرارت معمول پر رہا۔ چندر پورمیں زیادہ سے زیادہ درجہ حرارت42.8 ڈگری سلیس درج کیاگیا۔
- چندر پور  میں 13 مئی کو زیادہ سے زیادہ درجہ حرارت 42.8 ڈگری سیلس درج کیاگیا۔
اگلے چوبیس گھنٹے میں لو چلنے کی وارننگ جاری کی گئی ہے۔ اگلے چوبیس گھنٹے کے دوران لو چلنے کے کوئی آثار نہیں۔

برائے مہربانی وارننگ اور خصوصی جگہوں کی پیش گوئی کے لئے موسم ایپ اور زراعت سے متعلق جانکاری کے لئے میگھ دوت ایپ اور بجلی گرنے کی وارننگ کے لئے دامنی ایپ ڈاؤن لوڈ کریں۔
وزارت دفاع
انڈین نیول اکیڈمی میں 28 نومبر 2020 کو پاسنگ آؤٹ پریڈ منعقد کی جائے گی
نئی دہلی،26 نومبر ، انڈین نیول اکیڈمی ایزی مالا 28 نومبر 2020 کو سنیچر کے دن موسم خزاں کے دور کے لیے اپنی پاسنگ آؤٹ پریڈ  منعقد کرے گی۔ یہ پی او پی کووڈ-19 کے بحران کے دوران اختیار کی جانے والی احتیاطی تدابیر کو دیکھتے ہوئے زیر تربیت افراد کے والدین اور مہمانوں کے بغیر منعقد کی جائے گی۔ زیر تربیت افراد نے 99ویں انڈین نیول اکیڈمی کورس  کے افراد اور 30ویں نیول اورینٹیشن کورس  کے کیڈٹ اپنی تربیت کامیابی کے ساتھ مکمل کرنے کے بعد افسران کے طور پر مارچ کریں گے۔ سری لنکا کی بحریہ کے دو زیر تربیت افراد بھی پاس آؤٹ کریں گے۔
ایڈین نیول اکیڈمی کے چار سالہ بی ٹیک ڈگری کورس کے زیر تربیت افراد کو وائس ایڈمرل ایم اے ہمپی ہولی، اے وی ایس ایم، این ایم، کمانڈنٹ، آئی این اے 27 نومبر 2020 کو جلسہ تقسیم اسناد کے دوران ڈگریاں تقسیم کریں گے۔ پاس ہونے والے افراد کو ریئر ایڈمرل ترن سوبتی، وی ایس ایم ، ڈپٹی کمانڈنٹ اور چیف انسٹرکٹر، آئی این اے نے 25 نومبر2020 کو وفاداری کا حلف دلوایا۔ ملک کے بہادر فوجیوں کی قربانیوں کی یاد میں 25 نومبر 2020 کو آئی این اے کے وار میموریل ’’پریرنا استھل‘‘ پر پھول نذر کرنے کی ایک تقریب منعقد کی گئی۔26 نومبر 2020 کو زیر تربیت افراد اور آئی این اے کا بینڈ اپنے فن کا خصوصی مظاہرہ کریں گے جس سے اس دوران ہونے والی تقریبات کی شان میں اوراضافہ ہوجائے گا۔
جنرل منوج مکند نروانے، پی وی ایس ایم، اے وی ایس ایم، ایس، وی ایس ایم، اے ڈی سی، فوج کے سربراہ 28 نومبر 2020 کو پاسنگ آؤٹ پریڈ کے جائزہ افسر ہوں گے۔
امور داخلہ کی وزارت
پدم ایوارڈز-2024 کے لیے نامزدگیوں کا عمل 15 ستمبر 2023 تک جاری رہےگا
یوم جمہوریہ 2024 کے موقع پر اعلان کیے جانے والے پدم ایوارڈز 2024 کے لیے آن لائن نامزدگیوں/سفارشات کا عمل یکم مئی 2023 کوشروع ہوا تھا ۔ پدم ایوارڈز کے لیے نامزدگیوں کی آخری تاریخ 15 ستمبر 2023 ہے۔پدم ایوارڈز کے لئے نامزدگیاں/ سفارشات راشٹریہ پرسکار پورٹل  پر آن لائن وصول کی جائیں گی۔
پدم ایوارڈز، یعنی پدم وبھوشن، پدم بھوشن اور پدم شری، ملک کے اعلیٰ ترین شہری ایوارڈز میں سے ہیں۔ 1954 میں قائم کیے گئے، ان ایوارڈز کا اعلان ہر سال یوم جمہوریہ کے موقع پر کیا جاتا ہے۔ یہ ایوارڈ ’ امتیازی کام‘ کو تسلیم کرتاہے اور یہ تمام شعبوں/ زمروں میں ممتاز اور غیر معمولی حصولیابیوں/ خدمات کے لیے دیا جاتا ہے،جیسے کہ آرٹ، ادب اور تعلیم، کھیل، طب، سماجی کام، سائنس اور انجینئرنگ، عوامی امور، سول سروس، تجارت اور صنعت وغیرہ۔ نسل، پیشہ، عہدے یا صنفی امتیاز کے بغیر تمام افراد ان ایوارڈز کے اہل ہیں۔ ڈاکٹروں اور سائنسدانوں کو چھوڑ کرسرکاری ملازمین بشمول پی ایس یوز کے ساتھ کام کرنے والے پدم ایوارڈز کے اہل نہیں ہیں۔
حکومت پدم ایوارڈز کو’’پیپلز پدم‘‘ میں تبدیل کرنے کے لیے پرعزم ہے۔ لہذا تمام شہریوں سے درخواست کی جاتی ہے کہ وہ خود نامزدگی سمیت نامزدگی/سفارشات کریں۔ایسے باصلاحیت افراد کی شناخت کے لیے ٹھوس کوششیں کی جا سکتی ہیں جن کی کارکردگی اور کارنامے خواتین، سماج کے کمزور طبقات، ایس سی اور ایس ٹی، دیویانگ اور دیگر افراد میں سے واقعی اعزاز کے مستحق ہیں جو سماج کی بے لوث خدمت کررہے ہیں ۔
نامزدگیوں/سفارشات میں راشٹریہ پرسکار پورٹل  پر دستیاب فارمیٹ میں بیان کردہ تمام متعلقہ تفصیلات شامل ہونی چاہئیں، جس میں بیانیہ کی شکل میں زیادہ سے زیادہ 800 الفاظ میں ایک حوالہ بھی شامل ہونا چاہئے،جس میں سفارش کئے جانے والے فرد کے اس کے متعلقہ شعبہ / زمرے میں اس کی واضح طور پر ممتاز اور غیر معمولی حصولیابیوں کوبیان کیا گیا ہو۔
اس سلسلے میں تفصیلات وزارت داخلہ کی ویب سائٹ  اور پدم ایوارڈ پورٹل  پر’ایوارڈز اینڈ میڈلز‘ کے عنوان سے دستیاب ہیں۔ ان ایوارڈز سے متعلق قوانین اورضابطے ویب سائٹ پر https://padmaawards.gov.in/AboutAwards.aspx لنک کے ساتھ دستیاب ہیں۔
وزارتِ تعلیم
پرکشا پے چرچا 2022 کے پانچویں ایڈیشن میں شرکت کرنے کے لئے رجسٹریشن کی تاریخ 27 جنوری2022 تک بڑھائی گئی
نئی دہلی، 20 جنوری 2022/پرکشا پے چرچا کے پانچویں ایڈیشن میں شرکت کی آخری تاریخ 2022 تک بڑھادی گئی ہے۔ وزیراعظم جناب نریندر مودی نے ایک منفرد انٹریکٹیو پروگرام-پرکشا پے چرچا کا تصور پیش کیا۔ جس میں ملک بھر کے طلبا ، والدین، اساتذہ اور بیرون ملک سے بھی لوگ اس بات چیت میں حصہ لیتے ہیں اور امتحانات سے پیدا ہونےو الے تناؤ اور اس پر قابو پانے کے لئے اور زندگی کو ایک اتسو کے طور پر منانے کے لئے ان سے بات چیت کرتےہیں۔
اس پروگرام کا فارمیٹ 2021 کی طرح آن لائن موڈ میں رکھنےکی تجویز کی گئی ہے، نویں جماعت سے 12ویں جماعت کےا سکول کے طلبا ، اساتذہ اور والدین کا انتخاب آن لائن مقابلے کے ذریعہ کیا جائے گا۔ https://innovateindia.mygov.in/ppc-2022 ۔ کا رجسٹریشن 28 دسمبر 2021 سے 27 جنوری 2022 تک لائیو ہے۔
وزیراعظم کا دفتر
وزیراعظم نے جناب چرنجیت سنگھ چننی کو پنجاب کے وزیراعلی کے طورپر حلف لینے پر مبارکباد پیش کی
نئی دہلی ، 20ستمبر ، 2021
وزیراعظم ،جناب نریندر مودی نےجناب چرنجیت سنگھ چننی کو پنجاب کے وزیراعلی کے طورپر حلف لینے پر مبارکباد پیش کی ہے۔
ایک ٹویٹ میں وزیراعظم نے کہا،
’’پنجاب کے وزیراعلی کے طورپر حلف لینے کےلئے جناب چرنجیت سنگھ چننی جی کو مبارکباد۔پنجاب حکومت کے ساتھ پنجاب کے عوام کی بہتری کے لیے کام جاری رکھیں گے۔‘‘
ش ح ۔ا م۔
U:9200
(